Ministru kabineta noteikumu projekta „Grozījumi Ministru kabineta 2010.gada 2.marta noteikumos Nr.196 „Noteikumi par darbības programmas „Cilvēkresursi un nodarbinātība” papildinājuma 1.2.1.1.1.apakšaktivitāti „Nozaru kvalifikāciju sistēmas izveide un profesionālās izglītības pārstrukturizācija”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. |  | Ministru kabineta noteikumu projekts „Grozījumi Ministru kabineta 2010.gada 2.marta noteikumos Nr.196 „Noteikumi par darbības programmas „Cilvēkresursi un nodarbinātība” papildinājuma 1.2.1.1.1.apakšaktivitāti „Nozaru kvalifikāciju sistēmas izveide un profesionālās izglītības pārstrukturizācija”” (turpmāk – projekts) ir sagatavots saskaņā ar:  1) *Euro* ieviešanas kārtības likuma 31.panta otro daļu;  2) Ministru kabineta 2012.gada 27.jūnija rīkojuma Nr.282 „Par Koncepciju par normatīvo aktu sakārtošanu saistībā ar eiro ievešanu Latvijā” 7.1.apakšpunktu un 3.pielikumu;  3) Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2.apakšpunktu;  4) Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.1.un 1.5.apakšpunktu. |
| 2. | Pašreizējā situācija un problēmas | Ministru kabineta 2010.gada 2.marta noteikumos Nr.196 „Noteikumi par darbības programmas „Cilvēkresursi un nodarbinātība” papildinājuma 1.2.1.1.1.apakšaktivitāti „Nozaru kvalifikāciju sistēmas izveide un profesionālās izglītības pārstrukturizācija” (turpmāk – MK noteikumi Nr.196) kopējais 1.2.1.1.1.apakšaktivitātei pieejamais publiskais finansējums, ko veido Eiropas Sociālā fonda finansējums (2 393 420 latu), un maksimālā attiecināmo izmaksu kopsumma ir izteikta latos (projekta minimālā attiecināmo izmaksu summa nav ierobežota).  MK noteikumu Nr.196 44.punktā ir noteikts, ka 1.2.1.1.1.apakšaktivitātes „Nozaru kvalifikāciju sistēmas izveide un profesionālās izglītības pārstrukturizācija” projektu īsteno ne ilgāk kā līdz 2013.gada 31.decembrim. Minētās apakšaktivitātes ietvaros īstenotajā Valsts izglītības attīstības aģentūras projektā tika veikti projekta grozījumi, ar kuriem projekta īstenošanas beigu termiņš ir pagarināts līdz 2014.gada 31.decembrim atbilstoši Ministru kabineta 2007.gada 26.jūnija noteikumu Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 25.22.apakšpunktā un 25.41.1.apakšpunktā noteiktajam.  Ievērojot iepriekšminēto un to, ka ar 2014.gada 1.janvāri Latvijā plānots ieviest *euro,* irnepieciešams izdarīt grozījumus minētajos Ministru kabineta noteikumos. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir pielāgot MK noteikumus Nr.196 *euro* ieviešanai. Projekts paredz MK noteikumos Nr.196 noteiktā publiskā finansējuma, ko veido Eiropas Sociālā fondafinansējums, un projekta maksimālo attiecināmo izmaksu kopsummas skaitlisko vērtību latos aizstāt ar skaitlisko vērtību *euro,* konvertējot to atbilstoši neatsaucami fiksētam *euro* maiņas kursam, ko saskaņā ar Līguma par Eiropas Savienības darbību 140.panta 3.punktu Eiropas Savienības Padome noteikusi latu apmaiņai pret *euro* (EUR 1 = LVL 0,702804) (pielikums).  Projekta 1.1.apakšpunkts paredz aizstāt MK noteikumu Nr.196 6.punktā noteikto pieejamo publisko finansējumu latos (2 393 420 latu) ar *euro* (3 405 530 *euro*), piemērojot *Euro* ieviešanas kārtības likuma 32.panta otrā daļu un noapaļošanu veicot līdz veseliem *euro* privātpersonai par labu, tai skaitā ievērojot izglītības nozares darbības programmu maksājumu principu veselos skaitļos unnodrošinot, lai MK noteikumos Nr.196 noteiktā pieejamā publiskā finansējuma, ko veido Eiropas Sociālā fonda finansējums, skaitliskā vērtība *euro* atbilst darbības programmas „Cilvēkresursi un nodarbinātība” papildinājumā noteiktajam.  Projekta 1.2.apakšpunkts paredz aizstāt MK noteikumu Nr.196 8.punktā noteikto projekta maksimālo attiecināmo izmaksu kopsummu latos (2 393 420 latu) ar *euro* (3 405 530 *euro*), piemērojot  *Euro* ieviešanas kārtības likuma 32.panta otrā daļu un noapaļošanu veicot līdz veseliem *euro* privātpersonai par labu, tai skaitā ievērojot izglītības nozares darbības programmu maksājumu principu veselos skaitļos unnodrošinot, lai MK noteikumos Nr.196 noteiktā maksimāli attiecināmo izmaksu kopsummas skaitliskā vērtība *euro* atbilst darbības programmas „Cilvēkresursi un nodarbinātība” papildinājumā noteiktajam.  Aprēķina rezultātā netiek radīta ietekme uz valsts budžetu un tiesību norma, kurā skaitliskā vērtība ir izteikta *euro*, nav personai nelabvēlīgāka par sākotnējo tiesību normu, kurā skaitliskā vērtība ir izteikta latos.  Projekts neparedz grozījumu veikšanu MK noteikumu Nr.196 1.pielikuma (Eiropas Sociālā fonda projekta iesnieguma veidlapa) 6.sadaļā „Projekta izmaksas un finansēšanas avoti”, aizstājot saīsinājumu „LVL” ar vārdu „*euro*”, un 4.pielikuma „Projektu iesniegumu vērtēšanas kritēriji” 1.10. un 1.13.apakšpunktā, aizstājot vārdu „latos” ar vārdu „*euro*”, ņemot vērā, ka 1.2.1.1.1.apakšaktivitātes „Nozaru kvalifikāciju sistēmas izveide un profesionālās izglītības pārstrukturizācija” ietvaros projektu iesniegumu atlase ir noslēgusies un ir noslēgta viena vienošanās par Eiropas Sociālā fonda projekta īstenošanu par visu 1.2.1.1.1.apakšaktivitātē pieejamo finansējumu. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. | Cita informācija | Nav. |

Anotācijas II, III, IV, V, VI un VII sadaļa – projekts šis jomas neskar.

##### Izglītības un zinātnes ministrs V.Dombrovskis

Vizē:

Valsts sekretāre S.Liepiņa

16.10.2013 10:20

707

I.Griķe

87047826, inga.grike@izm.gov.lv

M.Šūmane

67047921, maija.sumane@izm.gov.lv